text: Vindmøller på land er fortid i Esbjerg Kommune
  07 marts 2017 kl. 19.04
  Nitten planlagte kæmpemøller i Vilslev ved St. Darum, Kærbøl Mark og Lundsmark kommer ikke op at stå.
  Borgerprotester og modstand mod vindmøller i det hele taget har fået politikerne i Esbjerg Kommune til at genoptage drøftelserne om at placere nitten møller i kommunen.
  John Snedker, fmd. Plan- og Miljøudvalget (S), Esbjerg Kommune: "Skal vi være helt ærlige, så tror vi ikke, at vi kan bære planerne igennem politisk."
  Tirsdag formiddag besluttede Plan- og Miljøudvalget i Esbjerg helt at skrotte planerne om flere vindmøller i kommunen.
  Det betyder, at nitten planlagte kæmpemøller i Vilslev ved St. Darum, Kærbøl Mark og Lundsmark aldrig kommer op at stå.
  - Vi har spurgt os selv og hinanden, om vi kan forsvare at opføre møllerne, når der er så meget modstand i befolkningen, Og skal vi være helt ærlige, så tror vi ikke, at vi kan bære planerne igennem politisk, siger John Snedker, formand for Plan- og Miljøudvalget (S) i Esbjerg Kommune til TV SYD.
  Også Vejen og Tønder kommuner har efter massive borgerprotester skrottet deres vindmølleplaner.
  
  